# Falcsik Mari

### A Wikipédiából, a szabad lexikonból.

Falcsik Mari költő 1956-ban született Budapesten, Budán nőtt föl. 1980-ban végzett az ELTE Bölcsészkarán, majd szokatlanul korai időponttól, 1982-től szabadúszó lett, az 1990-es rendszerváltásig mint tudatos kívülálló.

Szellemi szabadfoglalkozásúként elsősorban irodalom felvételi előkészítőket vezetett, amelyek keretében sajátos "szabadgimnáziumot" alakított ki, de kamatoztatta angol nyelvtudását is (fordított, tolmácsolt, tanított).

Költői pályája szokatlanul későn, 45 éves korában indult. Verseit a Jelenkor, a Holmi és az Élet és Irodalom publikálja 2001 óta, első kötete 2004-ben jelent meg a Magvetőnél, Sanzon nehéz időkben címmel.

Első kötete anyagából különböző gyűjteményes folyóiratok és kötetek is válogattak (Szépirodalmi Figyelő, Szép versek, Párizsi és Római Magyar Intézet antológiája), valamint olasz, holland és angol nyelvű fordítások születtek belőlük. A kötet anyagát - CD-kiadás céljával - többségében meg is zenésítették.

Versei az interneten is szép számban megtalálhatók, az említett lapok (www.es.hu, www.jelenkor.net, www.holmi.org) webhelyein kívül a (Dokkon) is. Első kötetének sajtója részben elérhető az interneten is, pl. a Magyar Rádió, a Litera (www.litera.hu), az ÉS, a 168 óra (www.168ora.hu), a Könyvjelző (www.alexandra.hu) honlapjain.

Második kötete 2006. március végén jelent meg a Magvetőnél Változatok a szabadságra címmel .

## [szerkesztés] Forrás

- www.lira.hu

A lap eredeti címe "http://hu.wikipedia.org../../../f/a/l/Falcsik_Mari_81c2.html"

Kategória: 20. századi magyar költők

##### Views

- Szócikk
- Vitalap
- Aktuális változat

##### Keresés